Atatürkovo medzinárodné letisko

Atatürkovo medzinárodné letisko (predtým Medzinárodné letisko Yeşilköy), IATA: ISL, ICAO: LTBA, po turecky: Atatürk Uluslararasi Havalimani bolo  medzinárodné letisko v Istanbule, v Turecku. Nachádza sa v štvrti Yeşilköy, na európskej strane centra, vzdialené 15 kilometrov (9 míľ) juhozápadne od mestského centra. Letisko bolo pomenované ako pocta Mustafovi Kemalovi Atatürkovi, zakladateľovi a prvému prezidentovi Tureckej republiky. Letisko sa nachádza v prvej pätnástke najväčších svetových letísk, čo sa týka celkovej prepravy pasažierov. V roku 2015 letisko odbavilo viac ako 61,3 milióna cestujúcich, z toho boli 2/3 zo zahraničia.

 Terminály 
Nachádzajú sa tu dva terminály pre pasažierov, jeden medzinárodný a jeden domáci (Terminál A a Terminál B), a nákladný terminál (Terminál C).
Medzinárodný terminál bol otvorený v roku 2001 a je moderný a výkonný. Pred otvorením nového terminálu sa uskutočňovali domáca aj zahraničná preprava na jedinom termináli a ten  bol veľmi preplnený. Domáci terminál, teraz odľahčený od medzinárodnej prepravy je priestranný a má dizajn zo 70. rokov 20. storočia.

Letiskové terminály fungujú pod spoločnosťou TAV (Tepe-Akfen-Ventures) od januára 2000. Spoločnosť tam už od roku 1998 preinvestovala 600 miliónov USD. V roku 2005 vyhrala spoločnosť TAV súťaž na prevádzkovanie Atatürka na 15 a pol roka za rekordnú sumu presahujúcu 3 miliardy dolárov, čím sa stala najdrahšou privatizačnou transakciou v histórii Turecka, Východnej Európy, Stredného východu, Spoločenstva nezávislých štátov a Severnej Afriky.

 Doprava 
Letisko Atatürk stále poskytuje dostatok voľnej kapacity; umiestňuje sa niekde medzi tridsiatym piatym a štyridsiatym na svete, čo sa týka nákladnej aj osobnej prepravy. V roku 2007 sa ním prepravilo viac ako 730 000 ton nákladu (nákladu, tovaru a pošty) a viac ako 25 miliónov pasažierov.Ak vieme, že za posledných päť rokov sa preprava pasažierov zdvojnásobila (domáca preprava sa takmer zoštvornásobila!) a dáme to dohromady s boomom tureckej ekonomiky a turizmu, je nesporné, že mesto potrebuje ďalšie letisko v metropolitnom areáli v najbližších 3-5 rokoch. Kapacita 14 miliónov medzinárodných pasažierov a 10 miliónov domácich pasažierov za rok sotva postačila na potrebu v roku 2007. Pre rok 2015 sa očakávalo, že potreba prepravy v metropolitnom areáli Istanbulu bude 25 miliónov zahraničných pasažierov a 25 miliónov domácich pasažierov. Začiatok výstavby rýchlodráhy medzi Ankarou a Istanbulom a dokončenie konštrukcie diaľnic, ktoré spájajú mesto s ostatnými mestami (do Bursy, Izmiru, Antalye a čiernomorskej diaľnice) malo tento počet znížiť. V skutočnosti prešlo letiskom až 61 322 729 cestujúcich, z toho bolo 41 947 327 zahraničných.

Atatürk sa podieľa na doprave s Medzinárodným letiskom Sabiha Gökçen, ktoré malo počet prepravených pasažierov v roku 2007 3,7 milióna. Tieto dve letiská uskutočňujú domáci aj medzinárodný servis v Istanbule a okolí, ale nárast pasažierov (spolu s fyzickou nemožnosťou zväčšenia letiska Atatürk) núti na výstavbu 4. letiska požadovanú už v roku 2007, keďže Letisko Hezarfen nie je dosť veľké na to , aby uskutočňovalo medzinárodné lety. Priestor na nové letisko je plánovaný na severe Istanbulu v Kemerburgaze, ktorý sa nachádza blízko obchodnej štvrti Levent.

Expanzia Medzinárodného letiska Sabiha Gökçen a dokončenie tunela Marmaray-Bosphorus, v ktorom bude aj metro, by malo taktiež spojiť dve letiská na opačných stranách Istanbulu a zlepšiť dopravu.

 Štatistiky 
 Letiskom prešlo v roku 2009 dokopy 29 812 888 pasažierov, v roku 2015 to bolo už 61,3 miliónov.
 IST dosiahlo v apríli roku 2007 30. priečku medzi svetovými letiskami (podľa  Medzinárodného združenia letísk), v roku 2014 to bola už 13. priečka.

 Služby 
Na letisku je dostupná LAN v príletovom termináli (po colnej kontrole) a v odletovom termináli (po pasovej kontrole).
Nachádza sa tu letiskový hotel,  , spojený s terminálom. Vo vzdialenosti 3 km od hotelu sa tu taktiež nachádzajú hotely Radisson SAS, Marriott Renaissance, Holiday Inn Airport North, Four Points a Sheraton.

Na letisku sa nachádzajú dva outlety Starbucks (jeden v príletovej hale a ďalší v odletovom salóne po pasovej kontrole, pri bráne 218) a medzi inými aj kaviarne Gloria Jeans v odletovej aj príletovej časti. V odletovej časti sú kaviarne umiestnené po pasovej kontrole. Nachádzajú sa tu 3 predajne Burger King. Tiež je tu milé kaderníctvo a holičstvo v odletovej časti pred pasovou kontrolou, na medziposchodí.
Na príletovom poschodí sú lekáreň a pošta.
Taktiež je na príletovom podlaží úschovná plocha.
Všetky hlavné požičovne áut sa nachádzajú v príletovej hale. Hertz ponúka zlatú službu.
Sú tu kníhkupectvá, predajné stánky novín, ktoré sa nachádzajú v odletoch pred aj po pasovej kontrole. Vo všetkých sú dostupné medzinárodné noviny. Anglické knihy sa dajú kúpiť po pasovej kontrole.

 Prístup 
Je tu množstvo spôsobov, ako cestovať medzi medzinárodným letiskom Atatürk a centrom mesta.

 Úzkokoľajná železnica: úzkokoľajná železnica existuje medzi štvrťou Aksaray a letiskom. Trať vedie cez niektoré hlavné časti európskej časti Istanbulu, napríklad vnútromestský autobusový terminál. Cesta do Aksaray trvá železnicou 30-35 minút. Hafif raylı sistem Približná cena sa pohybuje okolo 0,75 eura za jednu cestu.
 Letisková kyvadlová doprava: kyvadlové služby sú prevádzkované firmou Havaş, ktorá je jednou z hlavných handlingových spoločností v Turecku. Autobusy jazdia za pol hodinu do častí Bakırköy, Yenikapı, Aksaray a na námestie Taksim, za hodinu do Kozyatağı (na anatólskej strane), a za dve hodiny do Etiler a Akmerkez. Tiež sa tu nachádza rýchly trajektový terminál v časti Bakırköy, ktorý spája terminál s časťami Bostancı a Kadıköy. Autobusy Havaş jazdia medzi letiskom a rýchlym trajektovým terminálom od podľa príchodov a odchodov trajektov.
 Mestský autobus: autobus jazdí tiež do Taksimu, Etileru a do Kozyatağı. Je to pomalšia ale lacnejšia alternatíva Havaşu.
 Auto: Na letisko sa dá dostať cez pobrežnú cestu, medzinárodnú cestu D-100 a po TEM diaľnici.

 Aerolínie a destinácie 
 Stále aerolínie 
Nasledujúce letecké spoločnosti majú stále plánované operácie do a z letiskového medzinárodného terminálu: 
 Adria Airways (Ľubľana)
 Aeroflot (Moskva-Šeremetevo)
 Air Algérie (Alžír)
 Air Astana (Almaty, Astana, Atyrau)
 Air France (Paríž-Charles de Gaulle)
 Air Malta (Malta)
 Air Moldova (Kišinev)
 airBaltic (Riga)
 Alitalia (Miláno-Malpensa, Rím-Fiumicino)
 Ariana Afghan Airlines (Kábul)
 Armavia (Jerevan)
 Asiana Airlines (Soul-Inčchon) [začína 2009]
 Atlasjet (Adiyaman, Ankara, Antalya, Çanakkale, Dalaman, Edremit, Erbil, Ercan, Erzincan, Isparta, Izmir, Jerevan, Kahramanmaraş, Kars, Kavala, Londýn-Stansted, Malatya, Manchester, Mykonos, Niš, Priština, Şanliurfa, Siirt, Sivas, Teherán, Tokat, Trabzon, Uşak, Van)
 Austrian Airlines (Viedeň)
 Azerbaijan Airlines (Baku)
 Azmar Airlines (Sulaimaniyah)
 Belavia (Minsk)
 Blue Wings (Berlín-Tegel, Brémy, Kolín/Bonn, Düsseldorf, Frankfurt, Hamburg, Hanover, Mníchov, Norimberg, Stuttgart)
 British Airways (Londýn-Heathrow)
 Bulgaria Air (Sofia)
 Buraq Air (Tripolis)
 Cyprus Turkish Airlines (Ercan, Frankfurt)
 Delta Air Lines (New York-JFK)
 Dniproavia (Dnipro)
 Eastok Avia (Sulaimaniyah)
 EgyptAir (Káhira)
 Emirates Airline (Dubaj)
 Free Bird Airlines
 Germania (Berlín-Tegel)
 Gulf Air (Bahrajn)
 Iberia (Barcelona, Madrid)
 Iran Air (Tabriz, Teherán-Imám Chomejní)
 Kam Air (Kábul)
 Kish Air (Tehern-Imám Chomejní) 
 KLM Royal Dutch Airlines (Amsterdam)
 Korean Air (Soul-Inčchon)
 Libyan Airlines (Benghází, Tripolis)
 LOT Polish Airlines (Varšava)
 Lufthansa (Berlín-Tegel, Kolín/Bonn, Frankfurt, Mníchov)
 Mahan Air (Teherán-Imám Chomejní)
 Malaysia Airlines (Kuala Lumpur)
 MAT Macedonian Airlines (Skopje)
 Middle East Airlines (Bejrút)
 Motor Sich Airlines (Zaporizhzhia)
 Olympic Airlines (Atény, Thessaloníki)
 Onur Air (Adana, Amsterdam, Antalya, Bodrum, Dalaman, Diyarbakir, Düsseldorf, Erzurum, Gaziantep, Izmir, Kayseri, Konya, Malatya, Mardin, Paríž-Charles de Gaulle, Samsun, Teherán-Imám Chomejní, Trabzon, Zürich)
 Pegasus Airlines (Kolín/Bonn)
 Pegasus Airlines operated by Izair (Izmir)
 Pakistan International Airlines (Amsterdam, Islamabad)
 Polet Airlines (Voronež)
 Red Wings Airlines (Moskva-Vnukovo)
 Rossiya (Petrohrad)
 Royal Air Maroc (Casablanca)
 Royal Jordanian (Ammán)
 Qatar Airways (Dauha)
 S7 Airlines (Soči)
 Saudi Arabian Airlines (Rijád, Džidda, Medina)
 Scandinavian Airlines System (Šockholm-Arlanda)
 Singapore Airlines (Dubaj, Singapur)
 Somon Air (Dušanbe)
 Swiss International Air Lines (Ženeva, Zürich)
 Syrian Arab Airlines (Halab, Damask)
 Taban Airlines (Teherán-Imám Chomejní)
 Tajik Air (Dušanbe)
 TAROM (Bukurešť-Otopeni)
 Tavrey Airlines (Odesa, Simferopoľ)
 Tunisair (Tunis)
 Turkish Airlines (Abú Zabí, Adana, Addis Abeba, Adiyaman, Agri, Alžír, Almaty, Ammán, Amsterdam, Ankara, Antalya, Ašchabad, Astana, Atény, Bahrajn, Baku, Bangkok-Suvarnabhumi, Barcelona, Bazilej/Mulhouse, Batumi, Beirut, Belehrad, Benátky, Berlín-Tegel, Birmingham, Biškek, Bodrum, Bombaj, Brusel, Bukurešť-Otopeni, Budapešť, Kapské Mesto, Casablanca, Chicago-O'Hare, Kišinev, Kolín/Bonn, Kodaň, Dalaman, Damask, Dillí, Denizli, Diyarbakir, Dnipro, Dauha, Doneck, Dubaj, Dublin, Dušanbe, Düsseldorf, Jekaterinburg, Elazig, Ercan, Erzincan, Erzurum, Eskişehir, Frankfurt, Gaziantep, Hamburg, Hanover, Helsinki, Hong Kong, Chartúm, Izmir, Džidda, Johannesburg, Káhira, Kahramanmaraş, Karáčí, Kars, Kayseri, Kazaň, Kyjev-Boryspiľ, Konya, Kuvajt City, Lagos, Lisabon, Ľubľana, Londýn-Heathrow, Londýn-Stansted, Lyon, Ľvov, Medina, Madrid, Malatya, Manchester, Mardin, Mašhad, Miláno-Malpensa, Minsk, Moskva-Šeremetevo, Mníchov, Mus, Maskatt, Nevşehir, New York-JFK, Nice, Norimberg, Odesa, Oran,    Osaka-Kansai, Oslo, Paríž-Charles de Gaulle, Peking, Praha, Priština, Riga, Rijád, Rím-Fiumicino, Rostov, Samsun, Saná, Şanliurfa, Sao Paulo-Guarulhos, Sarajevo, Soul-Inčchon, Šanghaj-Pudong, Širáz, Simferopoľ, Singapur, Sivas, Skopje, Sofia, Štokholm-Arlanda, Petrohrad, Štrasburg, Stuttgart, Tabriz, Taškent, Tbilisi, Teherán-Imám Chomejní, Tel Aviv, Tirana, Tokio-Narita, Toronto-Pearson, Trabzon, Tripolis, Tunis, Van, Varšava, Viedeň,  Washington-Dulles, Záhreb, Zürich, Ženeva.)
 Turkmenistan Airlines (Ašchabat)
 UM Airlines (Ivano-Frankivsk, Kyjev-Boryspiľ, Charkov, Černovice)
 Uzbekistan Airways (Taškent)
 Volga-Aviaexpress (Nalčik)

 Charterové Aerolínie 
 Bestair (Brusel, Londýn, Paríž, Zurich)
 Blue Wings (Berlín-Tegel, Brémy, Kolín/Bonn, Dusseldorf, Frankfurt, Hamburg, Hanover, Mníchov, Norimberg, Stuttgart)
 Inter Airlines (Antalya, Bodrum, Dalaman, Izmir, Kayseri, Konya)
 Kuzu Airlines Cargo (Amsterdam, Dubaj, Kuvajt, Londýn-Gatwick)
 Saga Airlines (Manchester)
 Tarhan Tower Airlines (Adana, Amsterdam, Ankara, Antalya, Bari, Brusel, Erbil, İzmir, Kayseri, Miláno-Malpensa, Neapol, Paríž-Charles de Gaulle, Stuttgart, Teherán-Mehrabad, Jerevan)
 Jupiter Airlines (Bagdad)

 Iné projekty 

Kategória:Letiská v Turecku
Kategória:Istanbul